kalixlouiis/myanmar-wikipedia-corpus huggingface dataset:
ရဟန်းတို့ သူတစ်ပါးတို့သည် ငါ၏ဂုဏ်ကိုဖြစ်စေ တရား၏ဂုဏ်ကိုဖြစ်စေ သံဃာ၏ဂုဏ်ကိုဖြစ်စေ ပြောကြရာ၌ "ဤစကားသည် ဤအကြောင်းကြောင့်လည်းဟုတ်ပေ၏၊ ဤအကြောင်းကြောင့်လည်း မှန်ပေ၏၊ စင်စစ်အားဖြင့် ဤဂုဏ်သည် ငါတို့၌ ထင်ရှားရှိပေ၏"ဟုဟုတ်မှန်သည်ကိုဟုတ်မှန်သည့်အတိုင်း သင်တို့ ဝန်ခံရမည်။
မှတ်စု ဆက်စပ်စာမျက်နှာများ ဗြဟ္မဇာလသုတ် ဗြဟ္မဇာလသုတ် စူဠသီလခန်း ဗြဟ္မဇာလသုတ် မဇ္ဈိမသီလခန်း ဗြဟ္မဇာလသုတ် မဟာသီလခန်း ဗြဟ္မဇာလသုတ် မိစ္ဆာဒိဋ္ဌိပြခန်း ကိုးကား ကဏ္ဍ:ဒီဃနိကာယ်။
ဝေါဟာရ ဘကဝစ် (၂၀၀၈: ၁၀၆-၁၀၇) တွင် တိဗက် - ဗမာတို့၏ တိကျသောသွင်ပြင်လက္ခဏာများဖြင့် အောက်ပါဖန်းစကားကဖော်ပြထားသည်။
bi, bei 'ပေးရန်' bjar 'ပျံရန်' ča 'နေ' či, čei 'ဘာလဲ၊ ဘယ်လဲ' gjoʔ (gjok) 'ကောက်သည် jẽw (jim) 'မိသားစု၊ အိမ်' kun 'တူသည်၊ အတူတူ' liŋŋa 'နေရာ၊ ဦးတည်ချက်' lo 'Lo [အချစ်ဇာတ်လမ်း]' loʔ (lok) 'ပြန်ရောက်ပြီ' maʔ (mak) 'သား၊ မြေးကြီး ' maʔ (mak) 'မေမေ ' maʔ (mak) 'အနုတ်လက္ခဏာ' mew 'ကောင်းကင်' ni, nei 'နေရာ၊ နေထိုင်သူ' njiɴ 'နှလုံးသား၊ စိတ်' pa 'အဝတ်' raɴ 'မြင့်သော၊ ရှည်သော' roʔ (rawk) 'ကျောက်တုံး' riɴ 'ရှည်လျားသော' rja 'ရာဂဏန်း' rwiɴ 'တောင်တန်း' sa 'လတ်ဆက်သော' siʔ (sik) 'သစ်ပင်၊ သစ်သား' tʰwi 'ချိုသည်' ti, tei 'ကြီးမြတ်သည်၊ ကြီးသည်' war 'အစားအစာ' ကဏ္ဍ:လိုလို-ဗမာနွယ် ဘာသာစကားများ။
"ကောင်းကင်ယံမှ ပျော်ရွှင်ခေါင်းလောင်းသံ ()" သည် ခရစ်စမတ် သီချင်းတစ်ပုဒ် ဖြစ်သည်။
ဘာသာရေးမဆန်သည့် အကတေးသွားပုံစံဖြစ်၏။
Jehan Tabourot (၁၅၁၉-၁၅၉၃) မှရေးသားသည့် အကစာအုပ် Orchésographie မှ Branle de l'Officialal” ခေါင်းစဉ်တွင်ပါရှိသည်။
Thoinot Arbeau (1589). Orchesographie. Langres. p. 90–93. သီချင်းစာသားများကို ရေးသူမှာ အင်္ဂလိပ်တေးရေးသူ ဂျော့ ရတ်ကလစ်ဖ် ဝတ်ဝါ့ဒ် (၁၈၄၈-၁၉၃၄) ဖြစ်၍ ဤခရစ်စမတ်သီချင်းကို ၁၉၂၄တွင် ၎င်း၏ ကိန်းဘရစ်ချ် ခရစ်စမတ်သီချင်းစာအုပ် : ခရစ်စမတ်၊ အီစတာ နှင့် အခြားရာသီလိုက်ပွဲတော်များအတွက် သီချင်း (၅၂)ပုဒ် တွင် ပထမဆုံး ပုံနှိပ်ထုတ်ဝေသည်။
ဝတ်ဝါ့ဒ်သည် ဘုရားကျောင်းခေါင်းလောင်းမြည်သံကို စိတ်ဝင်တစားရှိကာ ဤသီချင်းကိုရေးရာ၌လည်း ထိုခေါင်းလောင်းသံများက မလွဲမသွေ အကူအညီဖြစ်စေခဲ့သည်။
အခြားသော ခရစ်စမတ်သီချင်းစာအုပ်များစွာကိုလည်း ရေးသားခဲ့ကာ ဓမ္မတေးကဗျာသီချင်များ (Songs of Syon)၊ ကောင်းလီ ခရစ်စမတ်သီချင်းစာအုပ် (The Cowley Carol Book) စသည်တို့ပါဝင်သည်။
နိုင်ငံခြားဘာသာစကားလုံးများ ပါဝင်ရေးသားသောပုံစံသည် ဝတ်ဝါ့ဒ်၏ ရှေးဟောင်းကဗျာလင်္ကာများကို နှစ်သက်မြတ်နိုးသော ဝိသေသတစ်ခုဖြစ်သည်။
ချားလ်စ်ဝတ်ဆိုသူက ကိန်းဘရစ်ချ် ခရစ်စမတ်သီချင်းစာအုပ်မှ ဝတ်ဝါ့ဒ်၏ စာသားကို သံစဉ်သွင်းခဲ့သည်။
များမကြာသေးမီက ဆာ ဒေးဗစ် ဝစ်လ်ကော့ခ်မှ အုပ်စုဖွဲ့အပြိုင်သီဆိုရန် ခရစ်စမတ်သီချင်းများ ဒုတိယစာအုပ်အတွက် ပြုပြင်စီစဉ်မှုတစ်ခုပြုခဲ့သေးသည်။
ဤသီချင်း၌ လက်တင်ဘာသာစကားဖြင့် သံပြိုင်ထပ်ကျော့ပိုဒ်ပါဝင်သည်။
Ding Dong Merrily on High lyrics Ding Dong Merrily on High Lyrics – French Christmas Songs – Latin Christmas Carol Gloria in Excelsis Deo Lyrics ထိုစာသားများမှာ : ဤ၌ Gloria တွင်ပါရှိသော o အိုသရသံကို အတက် အကျ မစ်လစ်ဇ်မာ သံစဉ်အသွား တစ်လျှောက် ချောမွေ့စွာ အသံရှိန်ဆွဲယူထားသည်။
အင်္ဂလိပ်စာသား Ding Ding! merrily on high in heav'n the bells are ringing: မှတ်စု ကိုးကား ကဏ္ဍ:ဂီတ ကဏ္ဍ:သီချင်းများ။
ပါးပုတ်၍ လက်ဝှက်သည် သည် မြန်မာ စကားပုံတစ်ခု ဖြစ်သည်။
အဓိပ္ပာယ် ပါးကို ပုတ်၍ ကိုယ်မလုပ်လေဟန်နှင့် လက်ကို ဝှက်၍ နေသကဲ့သို့ အမှုတစ်ခုကို ပြုလုပ်ပြီးနောက် မိမိမပြုလေဟန် မသိကျိုးကျွန်ပြု၍နေသည်။
ကြောင်းတူသံကွဲ သခွားစား၍ ဖရုံပြသည် -နှင့် အတူတူ။
မူလအသုံး "ပါးပုတ်၍ လက်ဝှက်သကဲ့သို့ သခွားစား၍ ဖရုံပြသော ဟူသကဲ့သို့ ငါမသိ ငါမပါ၊ ငါမသိ ငါမကြားဟူ၍"။
၁၁၄၃၊ ဏိပုံ။
ပန်းဆိုးတန်းလမ်း (အင်္ဂလိပ်- Pansodan Street) သည် ရန်ကုန်မြို့ရှိ သမိုင်းဝင်လမ်းတစ်ခုဖြစ်သည်။
ကိုလိုနီခေတ် သမိုင်းပုံရိပ်များ၏နေရာတိုင်းတွင် တွေ့ရတတ်သော ရန်ကုန်မြို့၏ အထင်ကရလမ်းတစ်ခုဖြစ်သည်။
ကမ်းနားလမ်း မဟာဗန္ဓုလလမ်း ကုန်သည်လမ်း ဗိုလ်ချုပ်လမ်း(ရန်ကုန်မြို့)တို့နှင့် ချိတ်ဆက်ထားသည်။
ရှေးယခင် ဗြိတိသျှအစိုးရလက်ထက်က ပဲခူးတိုင်း၏ ပထမဆုံး ဝန်ရှင်တော်မင်းကြီး ဆာအာသာ ဖယ်ယာ ( Sir Arthur Phayre )ကို အစွဲပြု၍ ဖယ်ယာလမ်း(Phayre Street )ဟု ခေါ်သည် ကိုးကား Category:ရန်ကုန်မြို့ရှိ လမ်းများ။
ကထာ သရိတ သာဂရ ခေါ် ဝတ္ထုသမုဒ္ဒရာသည် သက္ကဋဘာသာဖြင့်ရှိသော ကမ္ဘာကျော် ဝတ္ထုပုံပြင်ပေါင်းချုပ်ကြီးဖြစ်သည်။
ကထာ သရိ သာဂရ ဟူသည် မြန်မာလို ဝတ္ထုသမုဒ္ဒရာဟု အဓိပ္ပာယ်ရသည်။
ဝတ္ထုသမုဒ္ဒရာဟု ဆိုသည့်အတိုင်း ကထာ သရိတ သာဂရ တွင် ပုံပြင်ဝတ္ထုပေါင်းများစွာ ပါဝင်သည်။
သက္ကဋဘာသာဖြင့်ရှိသော ရှေးဟောင်းပုံပြင်ဝတ္ထုများကို ယေဘုယျအားဖြင့် နှစ်မျိုးနှစ်စားခွဲခြားနိုင်သည်။
ပထမတစ်ခုမှာ အဆုံးအမ ဥပဒေသပေးသော ပုံပြင်ဝတ္ထုများဖြစ်သည်။
ဒုတိယတစ်မျိုးမှာ စိတ်ဝင်စားမှုအတွက် သက်သက်ရေးသားသော ပုံပြင်ဝတ္ထုများဖြစ်ကြသည်။
ဟိတောပဒေသ၊ ပဉ္စတန္တရ စသည့် ကမ္ဘာကျော် ပုံဝတ္ထုများသည် ပထမအမျိုးအစားထဲမှဖြစ်သည်။
ကထာ သရိတ သာဂရမှာ ဒုတိယအမျိုးအစားထဲတွင်ပါဝင်သည်။
ကထာ သရိတ သာဂရတွင် အဆုံးအမ ဥပဒေသပေးသည့် ပုံဝတ္ထုများပါဝင်စေကာမူ ပုံဝတ္ထုများ၏ အဓိက ရည်ရွယ်ချက်မှာ လူနှင့် လူ့လောကတို့၏ ဘဝကို ရေးခြယ်ပြခြင်းဖြင့် စာဖတ်သူများအား စိတ်ဝင်စားစေလိုခြင်းကြောင့်ဖြစ်သည်။
ထို့ကြောင့် သက္ကဋစာပေသမိုင်းနှင့် ကမ္ဘာပုံဝတ္ထုစာပေသမိုင်း၌ ကထာ သရိတ သာဂရသည့် အရေးပါသည့် ကဏ္ဍမှ ပါဝင်နေခြင်းဖြစ်သည်။
ဗရိဟတ်ကထာ ကထာ သရိတ သာဂရသည် မူလပင်ရင်းဝတ္ထုမဟုတ်ပေ။
'ပိုက်ရှာကျီ' ဘာသာဖြင့် မဟာကဝိ ဂုဏာဒယ ရေးသားခဲ့သော အလွန်ရှေးကျပြီး လူကြိုက်များခဲ့သည့် 'ဗရိဟတ်ကထာ' အမည်ရှိကျမ်းကို အကျဉ်းချုပ်အားဖြင့် သက္ကဋဘာသာသို့ ပြန်ဆိုထားခြင်းဖြစ်သည်။
ပိုက်ရှာကျီဘာသာစကား တည်ရှိရာဒေသနှင့် ပတ်သက်၍ ပညာရှင်များ အငြင်းပွားကြသော်လည်း ပညာရှင်အများစုအလိုအရ ထိုခေတ်က ပိုက်ရှာကျီဘာသာစကားကို ဝိန္ဓယာဒေသတွင် ပြောဆိုသုံးဆွဲခဲ့ကြသည်။
ဗရိဟတ်ကထာမှာ ယခုအထိ ရှာဖွေမတွေ့ရသေးပေ။
ဗရိဟတ်ကထာနှင့် ပတ်သတ်၍သော်လည်းကောင်း၊ ရေးသားသူနှင့် ပတ်သတ်၍သော်လည်းကောင်း အတိအကျ အပြည့်အဝမသိရသေးပေ။
ဗရိဟတ်ကထာတည်ရှိခဲ့ကြောင်းကိုမူ ကထာ သရိတ သာဂရ၌ သက်သေအထောက်အထားအဖြစ်ပါရှိသည်။
ကထာ သရိတ သာဂရ၏ ပထမကဏ္ဍဖြစ်သော ပုံဝတ္ထုကျောရိုး၌ ယင်းအကြောင်းကို ထည့်သွင်းရေးသားထားသည်။
ကရှမိရ်ပြည်သားရေး ဗရိဟတ်ကထာမဉ္ဇရိစာအုပ်၌ ဂုဏာဒယကို ဂေါဒါဝရီမြစ်ကမ်း၌ တည်ရှိသော ပတိဋ္ဌာနအရပ်သားဟု ယူဆပြီး သာတဝါဟနဘုရင်၏ သူကောင်းပြုခံရသူဟု ဖော်ပြထားသည်။
နီပေါပြည်သားရေး ဗရိဟတ် ကထာ ရှလိုက ဆန်ဂရဟ စာအုပ်တွင် ဂုဏာဒယသည် မထုရာ၌ ဖွားမြင်ပြီး ဥဇ္ဇေနီဘုရင် မဒန၏ မင်းမှုထမ်းဖြစ်သည်ဟု ဖော်ပြထားသည်။
ပညာရှင်အများစုကမူ ပထမအကြောင်းအရာကို မှန်သည်ဟု ယူဆကြသည်။
ဗရိဟတ်ကထာ၏ ဘာသာပြန် သို့မဟုတ် အသွင်ပြောင်းသုံးမျိုးကို ယခုအခါ၌ တွေ့ရှိရသည်။
ဗရိဟတ် ကထာ ရှလိုက ဆန်ဂရဟ ယင်းစာအုပ်ကို ရေးသားသူမှာ နီပေါပြည်သား ဗုဓဆွာမိဖြစ်သည်။
ရေးသားသည့်အချိန်ကို အတိအကျမပြောနိုင်သော်လည်း ၈ရာစု သို့မဟုတ် ၉ရာစုခန့်က ရေးသားခဲ့သည်ဟု ခန့်မှန်းကြသည်။
ယင်းဝတ္ထုပေါင်းချုပ်တွင် ဂါထာပေါင်း ၂၅၀၀၀ ခန့်ပါဝင်သည်ဟု ခန့်မှန်းရသည်။
ပညာရှင်အချို့၏အလိုအရ ယင်းဘာသာပြန်သည့် မူရင်းပုံဝတ္ထုများနှင့်အနီးစပ်ဆုံးဖြစ်သည်။
ရေးသားပုံမှာ လွယ်ကူပြီး ရှင်းလင်းပြတ်သားသည်။
ဗရိဟတ် ကထာ မဉ္ဇရီ ယင်းကျမ်းကို ကရှမိရ်ဘုရင် အနန္တ (၁၀၂၈ - ၈၀) လက်ထက် ခရစ်နှစ် ၁၀၆၃ - ၆ ခုနှစ် ဝန်းကျင်ခန့်က မဟာကဝိ ခေမိန္ဒရ ရေးသားခဲ့သည်။
ကဗျာအဖွဲ့အနွဲ့များမှာ အဆင့်အတန်းမြင့်သည်။
သို့ရာတွင် မူရင်းဝတ္တုကြောင်းများကို အကျဉ်းရုံးထားလွန်းသဖြင့် အရသာပျက်သွားသည့်အပြင် ပေါ်လွင်မှုနည်း နည်းသွားလေသည်။
အချို့နေရာ၌ ဖွဲ့ထားပုံများမှာ လှပပြီး စိတ်ကို ဆွဲဆောင်နိုင်ပေသည်။
မိန်းမ၏အလှနှင့် မင်းညီမင်းသားတို့၏ သူရသတ္တိအကြောင်းကို ဖွဲ့ဆိုရာ၌ ပြောင်မြောက်သည်။
'ရှလိုကဆန်ဂရဟ' နှင့် နှိုင်းယှဉ်ကြည့်ပါက ယင်းကျမ်းတွင် ဗရိဟတ်ကထာ၌ မပါဝင်သည့် ပုံဝတ္ထုများကို ထည့်သွင်းကြောင်းတွေ့ရသည်။
ထိုပုံဝတ္ထုများသည့် ကရှမိရ်၌ ခေတ်စားသော ပုံဝတ္ထုများဖြစ်လေသည်။
စာဆိုပညာရှင်ကို ဗျာသဒေဝ ဟုလည်းခေါ်သည်။
ကထာ သရိတ သာဂရ မဟာကဝိ ခေမိန္ဒရနှင့် ခေတ်ပြိုင် ရာမ၏သား သောမဒေဝ ဘဋ္ဋသည် ခေမိန္ဒရနောက် နှစ်ပေါင်း ၂၀ ကြာပြီးနောက် ရေးသားစီရင်ခဲ့သည်။
သောမဒေဝသည်လည်း ကရှမိရ်ပြည်သားဖြစ်သည်။
ဆိုရိုးစကားအရ အနန္တဘုရင်၏ ပညာရှိမိဘုရား သူရိယဝတီက 'မဉ္ဇရီ' ကျမ်းသည် အကျဉ်းရုံးထားလွန်းသည်ကိုတွေ့ရ၍ သောမဒေဝအား ကျမ်းအသစ်တစ်စောင် ရေးသားစီရင်ရန် တိုက်တွန်းခဲ့သည်။
ထိုအခါ သောမဒေဝက 'ဗရိဟတ်ကထာ'ကို အခြေခံပြီး မကျဉ်းလွန်းမကျယ်လွန်းသော ကျမ်းတစ်စောင်ကို သက္ကဋဘာသာဖြင့် အနုပညာမြောက်စွာ ရေးသာခဲ့သည်။
ကထာ သရိတ သာဂရ တွင် ဂါထာအဖွဲ့ပေါင်း ၂၂၀၀၀ ခန့်ပါဝင်သည်။
ရေးဟန်နှင့် ဘာသာစကားလုံးတို့မှာလည်း ညက်ညောပြီး လွယ်ကူသည်။
ထို့ကြောင့် 'မဉ္ဇရီ' ထက် လူကြိုက်များသည်။
ကထာ သရိတ သာဂရ တွင်လည်း ကရှမိရ် ပုံဝတ္ထုများ ရောနှောပါဝင်နေပေသည်။
ဇိဝါနန္ဒ အမည်ရှိသော ဆရာ ကထာ သရိတ သာဂရ ဂါထားများကို သက္ကဋ စကားပြေဖြင့် ဖွင့်ဆိုရေးသားခဲ့သည်။
သက္ကဋဘာသာပြန် အထက်ပါ ၃ ကျမ်းအပြင် ၇ ရာစုနှစ်၌ ဂင်္ဂါရာဇ ဒဝိနီတသည့် ဗရိဟတ် ကထာကို သက္ကဋဘာသာသို့ ပြန်ဆိုခဲ့သည်။
အရေးပါပုံ ကထာ သရိတ သာဂရတွင် ပါရှိသော ဝတ္ထုများတွင် ထိုခေတ် လူမှုရေး၊ နိုင်ငံရေး၊ စီးပွားရေးနှင့် ဓလေ့ထုံးစံများကို ဖော်ပြထားသဖြင့် ရာဇဝင်သမိုင်းပြုစုသူများအတွက် များစွာ အထောက်ပံ့ဖြစ်သည်။
ဗုဒ္ဓဘာသာအတွေးအခေါ် ကထာ သရိတ သာဂရ ၌ ပါရှိသော ဝတ္ထုများအပေါ်၌ ဗုဒ္ဓဘာသာအတွေးအခေါ်အယူအဆများ များစွာထင်ဟပ်နေသည်ကို တွေ့ရသည်။
များစွာသော ဝတ္ထုကြောင်းတို့မှာ ဇာတ်နိပါတ်တော်များမှ ယူထားသည်ကို တွေ့ရသည်။
ဝတ္ထုရေးဆရာ သောမဒေဝကိုယ်တိုင် ဗုဒ္ဓဘာသာဝင်ဖြစ်သည်ဟု တချို့က သတ်မှတ်ဆုံးဖြတ်ကြသည်။
အိန္ဒိယရဟန်းတော် အာနန္ဒာကောသလ္လာယန ကမူ သူ၏ ဇာတ်ဘာသာပြန်နိဒါန်း၌ "ဗရိဟတ်ကထာ၏ မြစ်ဖျားခံရာမှာ ဇတ်နိပါတ်ဝတ္ထုများဖြစ်ပေလိမ့်မည်" ဟု ရေးသားထားလေသည်။
ကထာ သရိတ၌ ပါသော ဥဒယနမှာ ဇာတ်နိပါတ်တော်လာ ဥတိန္နဘုရင်ပင် ဖြစ်သည်ဟု ဆိုကြသည်။
ဘာသာပြန် ဝတ္ထုသမုဒ္ဒရာဟု ဆိုသည့်အတိုင်း ကမ္ဘာ့ပုံတ္ထုများ၏ ပုံဝတ္ထုပင်လယ်သမုဒ္ဒရာကြီးသဖွယ်ဖြစ်နေသည်။
ထို့ကြောင့် ကျမ်းဂန်၏ ပမာဏာမှာလည်း ကြီးမားကျယ်ပြန့်လှသည်။
ဝတ္ထုသမုဒ္ဒရာ အင်္ဂလိပ်ဘာသာပြန်မှာ အတွဲဆယ်တွဲရှိသည်။
မြန်မာဘာသာကို ၁၉၆၆ ခုနှစ်တွင် ဆရာ ပါရဂူက အကျဉ်းရုံးပြီး ပြန်ဆိုခဲ့သည်။
အကိုးအကား ကထာသရိတသာဂရ ခေါ် ဝတ္ထုသမုဒ္ဒရာ။
၂၀၀၉။
နေရီရီစာအုပ်တိုက်။
ကဏ္ဍ:ဝတ္ထုများ။
ဗြဟ္မဇာလသုတ် စူဠသီလခန်း၌ ပုထုဇဉ်တစ်ယောက်သည် ဘုရား၏ဂုဏ်ကို အနိမ့်ဆုံးအနေဖြင့် စောင့်ထိန်းအပ်သော သီလစောင့်ထိန်းမှု ဆိုင်ရာ ဂုဏ်အင်္ဂါများဖြင့် ချီးမွမ်းပြောဆိုနိုင်သည်ကို အကျယ်ရှင်းပြထားသည်။
အကျဉ်းအားဖြင့်ဆိုသော် (မိစ္ဆာကမ္မန္တဖြစ်သော) ပါဏာတိပါတ၊ အဒိန္နာဒါန နှင့် အဗြဟ္မစရိယအမှု၊ (မိစ္ဆာဝါစာဖြစ်သော) မဟုတ်မမှန်ပြောဆိုခြင်း၊ ကုန်းတိုက်စကား ပြောခြင်း၊ ရုန့်ရင်းကြမ်းတမ်းသော စကားကို ပြောခြင်း၊ အကျိုးမရှိ ပြိန်ဖျင်းသော စကားကို ပြောဆိုခြင်း၊ မျိုးစေ့အပင်တို့ကို ဖျက်ဆီးခြင်း၊ နေလွဲညစာစားခြင်း၊ ပွဲကြည့်ခြင်း၊ ပန်းနံ့သာတို့ဖြင့် ဖြီးလိမ်းပြင်ဆင်ခြင်း၊ မြင့်သောနေရာ မြတ်သောနေရာ၌ နေခြင်း၊ ရွှေငွေတို့ကို ခံယူခြင်း၊ (မိစ္ဆာအာဇီဝဖြစ်သော) မမှန်ကန်သော အသက်မွေးမှု ပြုခြင်းတို့မှ မြတ်စွာဘုရားသည် လုံးဝရှောင်ကြဉ်ခြင်း ဟူသည့်ဂုဏ်နှင့်ပြည့်စုံကြောင်းကို ပုထုဇဉ်တစ်ယောက်မှ ချီးမွမ်းပြောဆိုနိုင်သည်ဟု ဟောပြထားသည်။
အသေးစိတ်ကို အောက်မှမြန်မာပြန်တွင် တွေ့ရှိနိုင်သည်။
ဗြဟ္မဇာလသုတ် စူဠသီလခန်း ပါဠိနှင့် မြန်မာပြန် စဉ် ပါဠိ မြန်မာပြန်၇။
အပ္ပမတ္တကံ ခေါ ပနေတံ ဘိက္ခဝေ ဩရမတ္တကံ သီလမတ္တကံ၊ ယေန ပုထုဇ္ဇနော တထာဂတဿ ဝဏ္ဏံ ဝဒမာနော ဝဒေယျ၊ ကတမဉ္စ တံ ဘိက္ခဝေ အပ္ပမတ္တကံ ဩရမတ္တကံ သီလမတ္တကံ၊ ယေန ပုထုဇ္ဇနော တထာဂတဿ ဝဏ္ဏံ ဝဒမာနော ဝဒေယျ။
ရဟန်းတို့ ပုထုဇဉ်သည် ဘုရား၏ ဂုဏ်ကို ပြောခဲ့လျှင် အနည်းငယ်မျှသာဖြစ်သော နိမ့်ကျသော သီလ မျှဖြင့်သာ ပြောနိုင်ရာ၏၊ ပုထုဇဉ်သည် ဘုရား၏ဂုဏ်ကို ပြောခဲ့လျှင် ပြောနိုင်ရာသည့် အနည်းငယ်မျှသာဖြစ်သော နိမ့်ကျသော ထိုသီလမျှဟူသည် အဘယ်နည်း -၈။
"ပါဏာတိပါတံ ပဟာယ ပါဏာတိပါတာ ပဋိဝိရတော သမဏော ဂေါတမော နိဟိတဒဏ္ဍော နိဟိတသတ္ထော လဇ္ဇီ ဒယာပန္နော သဗ္ဗပါဏဘူတဟိတာနုကမ္ပီ ဝိဟရတီ"တိ၊ ဣတိ ဝါ ဟိ ဘိက္ခဝေ ပုထုဇ္ဇနော တထာဂတဿ ဝဏ္ဏံ ဝဒမာနော ဝဒေယျ။
"အဒိန္နာဒါနံ ပဟာယ အဒိန္နာဒါနာ ပဋိဝိရတော သမဏော ဂေါတမော ဒိန္နာဒါယီ ဒိန္နပါဋိကင်္ခီ အထေနေန သုစိဘူတေန အတ္တနာ ဝိဟရတီ"တိ၊ ဣတိ ဝါ ဟိ ဘိက္ခဝေ ပုထုဇ္ဇနော တထာဂတဿ ဝဏ္ဏံ ဝဒမာနော ဝဒေယျ။
"အဗြဟ္မစရိယံ ပဟာယ ဗြဟ္မစာရီ သမဏော ဂေါတမော အာရာစာရီ ဝိရတော မေထုနာ ဂါမဓမ္မာ"တိ၊ ဣတိ ဝါ ဟိ ဘိက္ခဝေ ပုထုဇ္ဇနော တထာဂတဿ ဝဏ္ဏံ ဝဒမာနော ဝဒေယျ။
"ရဟန်းဂေါတမသည် အသက်သတ်ခြင်းကို ပယ်၍ အသက်သတ်ခြင်းမှ ရှောင်ကြဉ်တော်မူ၏၊ တုတ်ကို ချထားပြီးဖြစ်၏၊ လက်နက်ကို ချထားပြီးဖြစ်၏၊ ရှက်ခြင်းရှိ၏၊ သနားတတ်၏၊ ခပ်သိမ်းသော သတ္တဝါတို့၏ အစီးအပွားကို လိုလားလျက် နေတော်မူ၏"၊ ရဟန်းတို့ ပုထုဇဉ်သည် ဘုရား၏ဂုဏ်ကိုပြောခဲ့လျှင် ဤသို့သော်လည်း ပြောနိုင်ရာ၏။
"ရဟန်းဂေါတမသည် မပေးသည်ကို ယူခြင်းကို ပယ်၍ မပေးသည်ကို ယူခြင်းမှ ရှောင်ကြဉ်တော် မူ၏၊ ပေးသည်ကိုသာ ယူ၏၊ ပေးသည်ကိုသာ အလိုရှိ၏၊ မခိုးမဝှက်၊ စင်ကြယ်သောကိုယ်ဖြင့် နေတော်မူ၏"၊ ရဟန်းတို့ ပုထုဇဉ်သည် ဘုရား၏ဂုဏ်ကို ပြောခဲ့လျှင် ဤသို့သော်လည်း ပြောနိုင်ရာ၏။
"ရဟန်းဂေါတမသည် မမြတ်သော အကျင့်ကို ပယ်၍ မြတ်သော အကျင့်ကို ကျင့်တော်မူ၏၊ ယုတ်သော အကျင့်ကို ကျင့်လေ့မရှိ၊ ရွာသူတို့၏ အလေ့ဖြစ်သော မေထုန်အကျင့်မှ ရှောင်ကြဉ်တော်မူ၏"၊ ရဟန်းတို့ ပုထုဇဉ်သည် ဘုရား၏ဂုဏ်ကို ပြောခဲ့လျှင် ဤသို့သော်လည်း ပြောနိုင်ရာ၏။
"မုသာဝါဒံ ပဟာယ မုသာဝါဒါ ပဋိဝိရတော သမဏော ဂေါတမော သစ္စဝါဒီ သစ္စသန္ဓော ထေတော ပစ္စယိကော အဝိသံဝါဒကော လောကဿာ"တိ၊ ဣတိ ဝါ ဟိ ဘိက္ခဝေ ပုထုဇ္ဇနော တထာဂတဿ ဝဏ္ဏံ ဝဒမာနော ဝဒေယျ။
"ပိသုဏံ ဝါစံ ပဟာယ ပိသုဏာယ ဝါစာယ ပဋိဝိရတော သမဏော ဂေါတမော၊ ဣတော သုတွာ န အမုတြ အက္ခာတာ ဣမေသံ ဘေဒါယ၊ အမုတြ ဝါ သုတွာ န ဣမေသံ အက္ခါတာ အမူသံ ဘေဒါယ၊ ဣတိ ဘိန္နာနံ ဝါ သန္ဓာတာ၊ သဟိတာနံ ဝါ အနုပ္ပဒါတာ၊ သမဂ္ဂါရာမော သမဂ္ဂရတော သမဂ္ဂနန္ဒီ သမဂ္ဂကရဏိံ ဝါစံ ဘာသိတာ"တိ၊ ဣတိ ဝါ ဟိ ဘိက္ခဝေ ပုထုဇ္ဇနော တထာဂတဿ ဝဏ္ဏံ ဝဒမာနော ဝဒေယျ။
"ဖရုသံ ဝါစံ ပဟာယ ဖရုသာယ ဝါစာယ ပဋိဝိရတော သမဏော ဂေါတမော၊ ယာ သာ ဝါစာ နေလာ ကဏ္ဏသုခါ ပေမနီယာ ဟဒယင်္ဂမာ ပေါရီ ဗဟုဇနကန္တာ ဗဟုဇနမနာပါ၊ တထာရူပိံ ဝါစံ ဘာသိတာ"တိ၊ ဣတိ ဝါ ဟိ ဘိက္ခဝေ ပုထုဇ္ဇနော တထာဂတဿ ဝဏ္ဏံ ဝဒမာနော ဝဒေယျ။
"သမ္ဖပ္ပလာပံ ပဟာယ သမ္ဖပ္ပလာပါ ပဋိဝိရတော သမဏော ဂေါတမော ကာလဝါဒီ ဘူတဝါဒီ အတ္ထဝါဒီ ဓမ္မဝါဒီ ဝိနယဝါဒီ၊ နိဓာနဝတိံ ဝါစံ ဘာသိတာ ကာလေန သာပဒေသံ ပရိယန္တဝတိံ အတ္ထသံဟိတ"န္တိ၊ ဣတိ ဝါ ဟိ ဘိက္ခဝေ ပုထုဇ္ဇနော တထာဂတဿ ဝဏ္ဏံ ဝဒမာနော ဝဒေယျ။
"ရဟန်းဂေါတမသည် မမှန်ပြောခြင်းကို ပယ်၍ မမှန်ပြောခြင်းမှ ရှောင်ကြဉ်တော်မူ၏၊ အမှန်ကိုသာ ဆိုလေ့ရှိတော်မူ၏၊ မှန်သော စကားချင်း ဆက်စပ်စေတော်မူတတ်၏၊ တည်သောစကား ရှိ၏၊ ယုံကြည်ထိုက်သော စကားရှိ၏၊ လောကကို လှည့်စားတော်မမူ"၊ ရဟန်းတို့ ပုထုဇဉ်သည် ဘုရား၏ဂုဏ်ကို ပြောခဲ့လျှင် ဤသို့သော်လည်း ပြောနိုင်ရာ၏။
"ရဟန်းဂေါတမသည် ကုန်းစကားကို ပယ်၍ ကုန်းစကားမှ ရှောင်ကြဉ်တော်မူ၏၊ ဤသူတို့ထံမှ နားထောင်၍ (ထိုသူတို့နှင့်) ဤသူတို့ ကွဲပြားခြင်းငှါ ထိုသူတို့ထံ၌ မပြောတတ်၊ ထိုသူတို့ထံမှ နားထောင်၍ (ဤသူတို့နှင့်) ထိုသူတို့ ကွဲပြားခြင်းငှါ ဤသူတို့ထံ၌ မပြောတတ်၊ ဤသို့ ကွဲပြားသူတို့ကိုလည်း စေ့စပ်တော်မူတတ်၏၊ ညီညွတ်သူတို့ကိုလည်း အားပေးတော်မူတတ်၏၊ ညီညွတ်ခြင်း၌ မွေ့လျော်တော်မူ၏၊ ညီညွတ်ခြင်း၌ ပျော်ပိုက်တော်မူ၏၊ ညီညွတ်ခြင်းကို နှစ်သက်တော်မူ၏၊ ညီညွတ်ခြင်းကိုပြုသော စကားကို ဆိုတော်မူတတ်၏"၊ ရဟန်းတို့ ပုထုဇဉ်သည် ဘုရား၏ ဂုဏ်ကို ပြောခဲ့လျှင် ဤသို့သော်လည်း ပြောနိုင်ရာ၏။
"ရဟန်းဂေါတမသည် ကြမ်းသောစကားကို ပယ်၍ ကြမ်းသောစကားမှ ရှောင်ကြဉ်တော်မူ၏၊ အကြင်စကားသည် အပြစ်ကင်း၏၊ နားချမ်းသာ၏၊ နှစ်လိုဖွယ်ရှိ၏၊ နှလုံးသို့သက်၏၊ ယဉ်ကျေး၏၊ လူအများ နှစ်သက်၏၊ လူအများ နှစ်ခြိုက်၏၊ ထိုသို့ သဘောရှိသော စကားကိုသာ ဆိုတော်မူတတ်၏"၊ ရဟန်းတို့ ပုထုဇဉ်သည် ဘုရား၏ဂုဏ်ကို ပြောခဲ့လျှင် ဤသို့သော်လည်း ပြောနိုင်ရာ၏။
"ရဟန်းဂေါတမသည် ပြိန်ဖျင်းသောစကားကို ပယ်၍ ပြိန်ဖျင်းသောစကားမှ ရှောင်ကြဉ်တော်မူ၏၊ (သင့်သော) အခါ၌သာ ဆိုလေ့ရှိ၏၊ ဟုတ်သည်ကိုသာ ဆိုလေ့ရှိ၏၊ အကျိုးနှင့် စပ်သည်ကိုသာ ဆိုလေ့ရှိ၏၊ တရားနှင့် စပ်သည်ကိုသာ ဆိုလေ့ရှိ၏၊ အဆုံးအမနှင့် စပ်သည်ကိုသာ ဆိုလေ့ရှိ၏၊ (သင့်သော) အခါ၌ အကြောင်းနှင့်တကွသော အပိုင်းအခြားရှိသော အစီးအပွားနှင့် စပ်သော မှတ်သားလောက်သော စကားကိုသာ ဆိုတော်မူတတ်၏"၊ ရဟန်းတို့ ပုထုဇဉ်သည် ဘုရား၏ဂုဏ်ကို ပြောခဲ့လျှင် ဤသို့ သော်လည်း ပြောနိုင်ရာ၏။
"ဗီဇဂါမဘူတဂါမသမာရမ္ဘာ ပဋိဝိရတော သမဏော ဂေါတမော"တိ၊ ဣတိ ဝါ ဟိ ဘိက္ခဝေ။
ဧကဘတ္တိကော သမဏော ဂေါတမော ရတ္တူပရတော ဝိရတော ဝိကာလဘောဇနာ။
နစ္စ ဂီတ ဝါဒိတ ဝိသူကဒဿနာ ပဋိဝိရတော သမဏော ဂေါတမော။
မာလာ ဂန္ဓ ဝိလေပန ဓာရဏ မဏ္ဍန ဝိဘူသနဋ္ဌာနာ ပဋိဝိရတော သမဏော ဂေါတမော။
ဥစ္စာသယနမဟာသယနာ ပဋိဝိရတော သမဏော ဂေါတမော။
ဇာတရူပရဇတပဋိဂ္ဂဟဏာ ပဋိဝိရတော သမဏော ဂေါတမော။
အာမကဓညပဋိဂ္ဂဟဏာ ပဋိဝိရတော သမဏော ဂေါတမော။
အာမကမံသပဋိဂ္ဂဟဏာ ပဋိဝိရတော သမဏော ဂေါတမော။
ဣတ္ထိကုမာရိကပဋိဂ္ဂဟဏာ ပဋိဝိရတော သမဏော ဂေါတမော။
ဒါသိဒါသပဋိဂ္ဂဟဏာ ပဋိဝိရတော သမဏော ဂေါတမော။
အဇေဠကပဋိဂ္ဂဟဏာ ပဋိဝိရတော သမဏော ဂေါတမော။
ကုက္ကုဋသူကရပဋိဂ္ဂဟဏာ ပဋိဝိရတော သမဏော ဂေါတမော။
ဟတ္ထိဂဝဿဝဠဝပဋိဂ္ဂဟဏာ ပဋိဝိရတော သမဏော ဂေါတမော။
ခေတ္တဝတ္ထုပဋိဂ္ဂဟဏာ ပဋိဝိရတော သမဏော ဂေါတမော။
ဒူတေယျပဟိဏဂမနာနုယောဂါ ပဋိဝိရတော သမဏော ဂေါတမော။
ကယဝိက္ကယာ ပဋိဝိရတော သမဏော ဂေါတမော။
တုလာကူဋကံသကူဋမာနကူဋာ ပဋိဝိရတော သမဏော ဂေါတမော။
ဥက္ကောဋန ဝဉ္စန နိကတိသာစိယောဂါ ပဋိဝိရတော သမဏော ဂေါတမော။
ဆေဒန ဝဓ ဗန္ဓန ဝိပရာမောသ အာလောပ သဟသာကာရာ ပဋိဝိရတော သမဏော ဂေါတမောတိ၊ ဣတိ ဝါ ဟိ ဘိက္ခဝေ ပုထုဇ္ဇနော တထာဂတဿ ဝဏ္ဏံ ဝဒမာနော ဝဒေယျ။
"ရဟန်းဂေါတမသည် မျိုးစေ့အပေါင်း အပင်အပေါင်းကို ဖျက်ဆီးခြင်းမှ ရှောင်ကြဉ်တော်မူ၏"၊ ရဟန်းတို့ ပုထုဇဉ်သည် ဘုရား၏ဂုဏ်ကို ပြောခဲ့လျှင် ဤသို့ သော်လည်း ပြောနိုင်ရာ၏။
ရဟန်းဂေါတမသည် ဆွမ်းတစ်နပ်သာ စားလေ့ရှိတော်မူ၏၊ ညစာစားခြင်းမှ ရှောင်ကြဉ်တော်မူ၏၊ နေလွဲစားခြင်းမှ ရှောင်ကြဉ်တော်မူ၏။
ရဟန်းဂေါတမသည် ကခြင်း သီခြင်း တီးမှုတ်ခြင်း (သူတော်ကောင်းတရား၏) ဆူးငြောင့်ဖြစ်သော (ပွဲ) ကြည့်ခြင်းမှ ရှောင်ကြဉ်တော်မူ၏။
ရဟန်းဂေါတမသည် ပန်းပန်ခြင်း နံ့သာခြယ်ခြင်း နံ့သာပျောင်းလိမ်းခြင်းမှ ရှောင်ကြဉ်တော်မူ၏၊ ရဟန်းဂေါတမသည် မြင့်သောနေရာ မြတ်သောနေရာမှ ရှောင်ကြဉ်တော်မူ၏၊ ရဟန်းဂေါတမသည် ရွှေငွေကို ခံယူခြင်းမှ ရှောင်ကြဉ်တော်မူ၏၊ ရဟန်းဂေါတမသည် ကောက်စိမ်း ကို ခံယူခြင်းမှ ရှောင်ကြဉ်တော်မူ၏။
ရဟန်းဂေါတမသည် အသားစိမ်းကို ခံယူခြင်းမှ ရှောင်ကြဉ်တော်မူ၏၊ ရဟန်းဂေါတမသည် မိန်းမအို မိန်းမပျိုကို ခံယူခြင်းမှ ရှောင်ကြဉ်တော်မူ၏၊ ရဟန်းဂေါတမသည် ကျွန်မိန်းမ ကျွန်ယောက်ျားကို ခံယူခြင်းမှ ရှောင်ကြဉ်တော်မူ၏၊ ရဟန်းဂေါတမသည် ဆိတ်နှင့်သိုးကို ခံယူခြင်းမှ ရှောင်ကြဉ်တော်မူ၏၊ ရဟန်းဂေါတမသည် ကြက် ဝက်ကို ခံယူခြင်းမှ ရှောင်ကြဉ်တော်မူ၏၊ ရဟန်းဂေါတမသည် ဆင် နွား မြင်း မြည်းကို ခံယူခြင်းမှ ရှောင်ကြဉ်တော်မူ၏၊ ရဟန်းဂေါတမသည် လယ်နှင့်ယာကို ခံယူခြင်းမှ ရှောင်ကြဉ်တော်မူ၏၊ ရဟန်းဂေါတမသည် တမန်အမှု အစေအပါးအမှုကို ဆောင်ရွက်ခြင်းမှ ရှောင်ကြဉ်တော်မူ၏၊ ရဟန်း ဂေါတမသည် ဝယ်ယူ ရောင်းမှုမှ ရှောင်ကြဉ်တော်မူ၏၊ ရဟန်းဂေါတမသည် ချိန်စဉ်းလဲ အသပြာစဉ်းလဲ ခြင်တွယ်တိုင်းတာ စဉ်းလဲခြင်းမှ ရှောင်ကြဉ်တော်မူ၏၊ ရဟန်းဂေါတမသည် တံစိုးယူခြင်း လှည့်ဖြားခြင်း အတုပြု၍လိမ်ခြင်းတည်းဟူသော ကောက်ကျစ်ခြင်းမှ ရှောင်ကြဉ်တော်မူ၏၊ ရဟန်းဂေါတမသည် ဖြတ်ခြင်း သတ်ခြင်း နှောင်ဖွဲ့ခြင်း (ခရီးသွားတို့ကို) လုယက်ခြင်း (ရွာ နိဂုံးတို့ကို) ဖျက်ဆီးခြင်း ဓားပြတိုက်ခြင်းမှ ရှောင်ကြဉ်တော်မူ၏၊ ရဟန်းတို့ ပုထုဇဉ်သည် ဘုရား၏ဂုဏ်ကိုပြောခဲ့လျှင် ဤသို့ သော်လည်း ပြောနိုင်ရာ၏။
စူဠသီလံ နိဋ္ဌိတံ။
စူဠသီလခန်း ပြီး၏။
မှတ်စု အခြားအဓိပ္ပာယ် ဖွင့်ဆိုချက်များ ဗုဒ္ဓဂုဏ်တော်ကို ချီးမွမ်းရာတွင် အကျယ်ချဲ့၍ ပြောခြင်းမဟုတ်ပဲ အကျဉ်းမျှသာ ပြောနိုင်သူတို့အတွက် ထို အကျဉ်းပြောအပ်သောသီလကို "စူဠသီလ = သီလငယ်"ဟု နာမည်တပ်၍ ကန့်သတ်ခွဲခြားထားသည်။
"ရဟန်းဂေါတမသည် သူ့အသက်ကို မသတ်၊ မိစ္ဆာဇီဝမှုကို မပြု"စသော ဂုဏ်ကလေးများကား သစ္စာလေးပါးစသောတရားထူးများကို ဟောကြားသော သဗ္ဗညုတာဉာဏ်တော်နှင့်ယှဉ်ကြည့်လျှင် အလွန်အောက်ကျသော ကိုယ်ကျင့်သီလကလေးမျှသာ ဖြစ်သည်။
ထိုဂုဏ်ကလေးများဖြင့် ချီးမွမ်းနေခြင်းကား သာသနာ့အပြင်ဘက်က ဗုဒ္ဓဘာသာဝင် မဟုတ်သူတို့၏ အမြင်ဖြင့် အပေါ်ယံ ချီးမွမ်းခြင်းသာ ဖြစ်လေသည်။
ဆက်စပ်စာမျက်နှာများ ဗြဟ္မဇာလသုတ် ဗြဟ္မဇာလသုတ် နိဒါန်း ဗြဟ္မဇာလသုတ် မဇ္ဈိမသီလခန်း ဗြဟ္မဇာလသုတ် မဟာသီလခန်း ဗြဟ္မဇာလသုတ် မိစ္ဆာဒိဋ္ဌိပြခန်း ကိုးကား ကဏ္ဍ:ဒီဃနိကာယ်။
ချစ်မင်းလွင် (၂၀၀၀ ဇူလိုင် ၃ မွေးဖွား) သည် ဟံသာဝတီယူနိုက်တက် လူငယ်အသင်း မှ ကစားသမားဖြစ်သည်။
သူသည် ဟံသာဝတီယူနိုက်တက် လူငယ်အသင်းနှင့် မြန်မာနိုင်ငံတက္ကသိုလ်လူငယ်လက်ရွေးစင် အသင်း တို့တွင် ဗဟိုနောက်ခံ ကစားသမားတစ်ယောက်အဖြစ် ပါဝင်ကစားသည်။
၂၀၁၇ ခုနှစ်မှစ၍ ဟံသာဝတီယူနိုက်တက် လူငယ်အသင်းတွင် ကစားလျက်ရှိသည်။
ကိုးကား ကဏ္ဍ:မြန်မာဘောလုံးသမားများ။
အရင်းလဲ အဖျား ထင်းဖြစ် သည် မြန်မာစကားပုံတစ်ခု ဖြစ်သည်။
ရှင်းလင်းချက် သစ်ပင်၏အရင်းပိုင်း ပြိုလဲသည့်အခါ အဖျားပိုင်းသည် အလိုအလျောက် ထင်းဖြစ်ရသကဲ့သို့ မူလအရင်းခံပျက်စီးလျှင် အဆွယ်အပွားတို့သည် အလိုအလျောက် ပျက်စီးကြသည်။
မူရင်းအသုံး "တဏှာတစ်ခုကို ဖြုတ်နိုင်တဲ့ အတွင်းမှာဖြစ် အရင်းလဲ၊ အဖျားထင်းဖြစ် ဆိုတာလို အပိုအမို ကိလေသာတွေဟာ တစ်ခါတည်း ကွာကျပါလိမ့်မယ်။
" Category:မြန်မာစကားပုံများ။
ချေလှောင် အကြီးစားမျိုးကို ဆူမားတြားကျွန်း၊ ဘော်နီယိုကျွန်း တို့ ပါဝင်သော မလေး အင်ဒိုနီးရှားကျွန်းစုများ၊ မြန်မာနိုင်ငံ၊ ထိုင်းနိုင်ငံ စသည့် မလေးကျွန်းဆယ်တဝိုက်တွင် တွေ့နိုင်သည်။
အပူပိုင်းတောအုပ်များ၏ မြေနိမ့်ပိုင်းများတွင် နေထိုင်ကြသည်https://en.wikipedia.org/wiki/Greater_mouse-deer။
ကိုးကား ကဏ္ဍ:ချေလှောင်များ ကဏ္ဍ:မြန်မာနိုင်ငံတွင် တွေ့ရသော နို့တိုက်သတ္တဝါများ။
ချေလှောင် ကို ယုန်သမင် ဟုလည်း ခေါ်သည်။
ဘေးမဲ့ပေးထားသော မျိုးသုဉ်းပျောက်ကွယ်ခါနီး ရှားပါးသတ္တဝါ ဖြစ်သည်။
ကမ္ဘာပေါ်တွင် ခွာရှိသော အသေးဆုံးသတ္တဝါhttps://en.wikipedia.org/wiki/Chevrotain ဖြစ်သည်။
အရွက်နှင့် အပင်အစိတ်အပိုင်းများကိုစားသော သတ္တဝါဖြစ်သည်။
အုပ်လိုက်၊ မိသားစုလိုက် သို့မဟုတ် စုံတွဲလိုက် နေထိုင်ကြသည်။
​ အရှေ့တောင်အာရှနှင့် တောင်အာရှ တောစပ်များတွင် ၎င်းမျိုးကွဲများကို တွေ့မြင်နိုင်ပြီး အာဖရိက အနောက်နှင့် အလယ်ပိုင်းတွင် ချေလှောင်မျိုးစိတ် တစ်မျိုးကို တွေ့နိုင်သည်။
ချေလှောင်မျိုးစိတ် အနည်းငယ်သာ ကမ္ဘာပေါ်တွင် ကျန်ရှိပြီး အခြားမျိုးစိတ်အများစုမှာ ကျောက်ဖြစ်ရုပ်ကြွင်းများအဖြစ်သာ တွေ့မြင်နိုင်သည်။
ကိုးကား ကဏ္ဍ:ချေလှောင်များ။
ချေနက် (Gongshan muntjac) ကိုးကား ကဏ္ဍ:ချေ၊ (ဂျီ) ကဏ္ဍ:မြန်မာနိုင်ငံတွင် တွေ့ရသော နို့တိုက်သတ္တဝါများ။
ကိုးကား ကဏ္ဍ:ချေ၊ (ဂျီ) ကဏ္ဍ:မြန်မာနိုင်ငံတွင် တွေ့ရသော နို့တိုက်သတ္တဝါများ။
ကတိုးချေ (Black Musk Deer) ကိုးကား ကဏ္ဍ:ကတိုးကောင်များ။
ပြောင်များသည် တောင်အာရှနှင့်အရှေ့တောင်အာရှတွင် နေထိုင်ကျက်စားသည်။
ပြောင်သည် မြန်မာ့တောတွင်းနေ ဦးချိုပါသော တိရစ္ဆာန်များထဲတွင် အကြီးဆုံးဖြစ်သည်။
ပြောင်သည် ကျွဲနှင့်များစွာတူသော်လည်း အကောင်ပိုကြီးသည်။
ပြောင်များကို မြန်မာနိုင်ငံတွင် စစ်ကိုင်းတိုင်း‌ဒေသကြီးနှင့် ကချင်ပြည်နယ်ရှိ သစ်တောကြီးများတွင် တွေ့နိုင်သည်။
ပြောင်သည် ကျွဲ၊နွားများကဲ့သို့ အိမ်တွင် မွေးမြူ၍ မရနိုင်ပေ။
မျိုးတုန်းပျောက်ကွယ်မှု အန္တရာယ် ပြောင်များအား ၁၉၈၈ ခုနှစ်မှစ၍ IUCN အနီရောင်စာရင်းတွင်ထိခိုက်လွယ်သူအဖြစ်စာရင်းသွင်းခဲ့သည်။
၂၀၁၆ ခုနှစ်တွင်ကမ္ဘာလုံးဆိုင်ရာပြောင်ဦးရေသည်အများဆုံး ၂၁၀၀၀ ခန့်ရှိသည်။
ပြောင်များသည်နောက်ဆုံးမျိုးဆက်သုံးဆက်အတွင်း ၇၀% ကျော်ကျဆင်းခဲ့ပြီးသီရိလင်္ကာနှင့်ဖြစ်နိုင်ချေအများဆုံးမှာဘင်္ဂလားဒေ့ရှ်နိုင်ငံမှဖြစ်သည်။
ကောင်းစွာကာကွယ်ထားသောဒေသများရှိ​သော ပြောင်ဦးရေက​တော့မူ တည်ငြိမ်ပြီးတိုးလာသည်။
ပုံသဏ္ဌာန်နှင့် အရွယ်အစား ပြောင်သည်အကြီးဆုံး ဘိုးဗဒ် (bovid) ဖြစ်သည်။
နောက်ဘက်တွင်ထင်ရှားသောခေါင်းတစ်ခုရှိသည်။
နားရွက်များသည်အလွန်ကြီးမားသည်။
အရွယ်ရောက်ပြီးပြောင်ထီးများသည် အညိုရောင်၊ အလွန်သက်တမ်းရင့်သောပြောင်များသည် အနက်ရောင်ဘက်သို့ ပြောင်းလာသည်။
မျက်လုံးများအထက် ဦးခေါင်း၏ အထက်ပိုင်းသည် လည်ပင်းမှမီးခိုးရောင် (သို့) တစ်ခါတစ်ရံညစ်ပတ်ဖြူဖွေးနေသည်။
နှုတ်ခမ်းသည်အရောင်ဖျော့ပြီးခြေထောက်၏အောက်ပိုင်းသည်အဖြူရောင်သို့မဟုတ်အညိုရောင်ဖြစ်သည်။
ပြောင်များသည် အများအားဖြင့် ခြောက်သွေ့ကျယ်ပြန့်သောဒေသများတွင်အုပ်စုဖွဲ့၍ နေထိုင်သည်။
ပြောင်မြှီးသည် နွားများထက်ပိုတိုပြီး ခြေတံကောက်အထိသာ ရောက်သည်။
ပခုံးများသည်ဖင်ထက် ၁၂ စင်တီမီတာ (၄.၇ လက်မ) အထိပိုမြင့်‌ကြသည်။
အမွေးသည်တိုကာ ချောပြီးတောက်ပြောင်သည်။
ခွာများသည်ကျဉ်းပြီးညွှန်ပြသည်။
ပြောင်သည်လည်ချောင်းနှင့်ရင်ဘတ်တွင် လည်စလုတ်မရှိပါ။
အထီးနှင့်အမ နှစ်မျိုးစလုံးတွင် ဦးခေါင်းနှစ်ဖက်မှအထက်သို့ ကွေးတက်သောဦးချိုများ ရှိသည်။
ဦးချိုများကြားတွင် နဖူးပေါ်တွင်မြင့်သော အခုံးခေါင်တစ်ခုရှိသည်။
ဦးချိုများသည် ခြေရင်း၌သေချာစွာချပ်ပြီး ၎င်းတို့၏အရှည်တစ်လျှောက်ပုံမှန်ကွေးနေပြီး ၎င်းတို့ကိုအတွင်းသို့ကွေးပြီးအနည်းငယ်နောက်သို့ဆုတ်သည်။
ကြီးမားသော bovid စံနှုန်းများနှင့်အညီအရွယ်အစားရှိသော ဦးချိုများသည်အရှည် ၆၀ မှ ၁၁၅ စင်တီမီတာ (၂၄ မှ ၄၅ လက်မ) ထိရှိသည်။
ပြောင်မသည် ​ပြောင်ထီးထက်အရောင်သိသိသာသာ ဖျော့သည်။
သူမ၏ ဦး ချိုများသည်ပိုမိုသေးသွယ်သည်။
ပြောင်များ၏ အချို့အရောင်သည် သူတို့၏အရှည်တစ်လျှောက်လုံး၌ အစိမ်းဖျော့ သို့မဟုတ် အဝါဖျော့ဖျော့အရိပ်အချို့ရှိသော်လည်း အများမှာအနက်ရောင်ဖြစ်သည်။
ချိုများသည်ကြီးထွားသည်။
​ ပြောင်ငယ်များ ၏ချိုများသည်ချောမွေ့သည်။
gaur တွင် ဦး ခေါင်းနှင့်ကိုယ်အရှည် ၂၅၀ မှ ၃၃၀ စင်တီမီတာ (၈ ပေ ၂ လက်မမှ ၁၀ ပေ ၁၀ လက်မ) ရှိပြီးအမြီးရှည်သည် ၇၀ မှ ၁၀၅ စင်တီမီတာ (၂၈ မှ ၄၁ လက်မ) ရှည်လျားပြီး ၁၄၂ မှ ၂၂၀ စင်တီမီတာ (၄ ပေ) ရှိသည်။
ပခုံးတွင် ၈ လက်မမှ ၇ ပေ ၃ လက်မအမြင့်ရှိပြီးပျမ်းမျှအားဖြင့်အမျိုးသမီးများတွင် ၁၆၈ စင်တီမီတာ (၅ ပေ ၆ လက်မ) နှင့်အမျိုးသားများတွင် ၁၈၈ စင်တီမီတာ (၆ ပေ ၂ လက်မ) ခန့်ရှိသည်။
၎င်း၏ပခုံးနောက်ဘက်ရှိကြွက်သားတောင့်တောင့်ထိပ်၌ပျမ်းမျှအရွယ်ရောက် ပြောင်ထီးသည်အရပ် ၂၀၀ စင်တီမီတာ (၆ ပေ ၇ လက်မ) အောက်သာ ရှိ၍ ၎င်း၏ပခုံးအနောက်ဘက်၌ လုံးပတ်သည်ပျမ်းမျှ ၂၇၇ စင်တီမီတာ (၉ ပေ ၁ လက်မ) ခန့်ရှိသည် ခန္ဓာကိုယ်အလေးချိန်သည် အရွယ်ရောက်ပြီးအမများသည် ၄၄၀ မှ ၁၀၀၀ ကီလိုဂရမ် နှင့်အရွယ်ရောက်အထီးများတွင် ၅၈၈ မှ ၁၅၀၀ ကီလိုဂရမ် ရှိပြီး ယေဘူယျအားဖြင့်တိုင်းတာမှုများသည် အိန္ဒိယတွင်စစ်တမ်းကောက်ယူသော ပြောင်များမှ ဆင်းသက်လာသည်။
အိန္ဒိယ ပြောင်ထီးတစ်ကောင်သည် ပျမ်းမျှကီလိုဂရမ် ၁,၅၀၀ ခန့် နှင့်အမ ၁၃ကောင်၏ပျမ်းမျှအလေးချိန်မှာ ၇၀၀ ကီလိုဂရမ် ရှိသည်။
တရုတ်နိုင်ငံတွင် gaurs များ၏ပခုံးအမြင့်သည် ၁၆၅ မှ ၂၂၀ စင်တီမီတာ (၅ ပေ ၅ လက်မမှ ၇ ပေ ၃ လက်မ) ရှိပြီးအလေးချိန် ၁၅၀၀ ကီလိုဂရမ် အထိရှိသည်။
မှတ်စုများ ကိုးကား ကဏ္ဍ:ခွာစုံပါသော တိရစ္ဆာန်များ။
ကိုးကား ကဏ္ဍ:ဆီးရိုးတောဆိတ်များ။
ကင်းနားသန် (သို့) ပိုးနားသန် (အရပ်ခေါ်) ရထားကောင် () များသည် ခူကောင်နဲ့ ပုံသဏ္ဌာန်တူသော်လည်း အင်းဆက်လောင်း မဟုတ်ပါ။
ကင်းခြေများကောင် အသေးစားများ ဖြစ်ပြီး ကင်းခြေများကောင်အစစ်ထက် အကောင်အရွယ်အစား များစွာသေးငယ်သည်။
အသွားအလာလည်း ကင်းခြေများထက် ပိုနှေးကွေးသည်။
မတော်တဆ ထိမိလျှင် ကြိုးခွေကဲ့ကို ကိုယ်ခန္ဓာကို ဝိုင်းစေ၍ ဦးခေါင်းကို ကွယ်ဝှက်တတ်သည်။
ရွက်ခြောက်၊ အရွက်ရိုးခြောက်၊ သစ်ပင်အစိတ်အပိုင်းများကို စားတတ်သည်။
left ကိုးကား ကဏ္ဍ:ခြေဆစ်များ သတ္တဝါများ ကဏ္ဍ:ခြေဆစ်များသတ္တဝါ မျိုးပေါင်းများ။
မန္တလေးနန်းတွင်းရှိ လေသာဆောင် လေသာဆောင်ဟူသည်မှာ ဘုရင်မင်းတရားကြီး လေအေး၊ လေညှင်းခံရာ လေတဖြူးဖြူး ဝင်လာနိုင်သည့် အဆောင်ဖြစ်သည်။
နွေရာသီကာလတွင် မင်းတရားကြီးသည် အလွန်ပူအိုက်လွန်းလှသဖြင့် အပူဒဏ်ကို ကာကွယ်ရန် ယင်းအဆောင်တွင် ဝါးစိမ်းကွပ်ပျစ်တော်များ ခင်းကျင်း၍ စပယ်ပန်းများကို ကြဲဖြန့်လျက် မန်ကျည်းကိုင်းများကိုလည်း ရေတွင်ဆွတ်ဖြန်းကာ ဤအဆောင်၌ စံမြန်းနေတော် မူတတ်သည်။
တခါတရံ ဘုရင်မင်းမြတ်ကို ဖူးမြှော်ရန် လာကြကုန်သော နိုင်ငံခြား ဧည့်သည်များသည် မဖူးမတွေ့နိုင်သေးမီ ဤလေသာဆောင်၌ ခေတ္တစောင့်ဆိုင်းနေရသည်။
ဘုရင်မင်းတရားကြီး နွေရာသီကာလ၌ လေသာဆောင်တွင် စံမြန်းတော်မူပုံကို အချုပ်တန်းဆရာဖေသည် အောက်ပါလေးဆစ်ဖြင့် ရေးစပ်ခြယ်မှုန်းခဲ့သည်။
ကွပ်ပျစ်တော် မြရည်ခဲမှာလှ၊ ငွေစပယ် ဖြူဖြူကြဲပါလို့၊ ထူတွဲမှ ထတော့မယ်။
စံဖလား သကြားပါ စသာထွေးပါလို့၊ ကြံ့သွေးပါ ဖျော်၍သုံးသော်လဲ၊ နုံးခွင့်မပြယ်။
ဆင်စွယ်ပျံ ငွေသစ်နန်းမှာလှ၊ အီစတန် နှင်းရေဖြန်းပါလို့၊ ညှင်းလေဆန်း ခံရတယ်၊ သက်ကယ်မှ ရှုနိုင်ဘူး။
နွေရာသီ ရွှေကေသာ တဖြည်းဖြည်းနှင့်၊ နေသာကီ မြွေဆိပ်မွှန်းသည့်နှယ်၊ ဂျွန်းပြန်လို့လူး။
ဦးချမ်းမြ(အငြိမ်းစား မြန်မာစာပါမောက္ခ) ၏ အချုပ်တန်းဆရာဖေ၊ စာပေဗိမာန်ထုတ်၊ ၁၉၇၇-ခု၊ စာ-၉၃ သာသနာရေးရာကိစ္စများအတွက်ရံဖန်ရံခါတွင် ဆရာတော်များပင့်၍ဆွေးနွေးတတ်သည်။
လိုင်ဂီယာ (Line Clear, လမ်းရှင်းစာရွက်)ကို ရထားဘူတာများတွင် တွေ့နိုင်သည်။
တချို့ အမြန်ရထားမျာသည် ဘူတာ အသေးလေးများတွင် ရပ်လေ့မရှိပေ။
သို့သော် မီးရထားဥပဒေအရ ထိုဘူတာနှင့် အရှေ့ လာမည့်ဘူတာအကြား လမ်းကြောင်းရှင်းပါကြောင်းထောက်ခံစာကို ဘူတာငယ်၏ ရုံပိုင်က မောင်းနေသာ ရထားပေါ်သို့ပို့ပေးရသည်။
၂ ပေခန့် အချင်းရှိသော ကြိမ်ကွင်းတွင် လမ်းကြောင်းရှင်းစာရွက်ကို ပတ်ချည်ထားရသည်။
ရထားလမ်းဘေးကပ်လျက်ရပ်ပြီး ကြိမ်ကွင်းကို ထောင်ထားလိုက်ရသည်။
ရထားပေါ်မှလူက သူ၏လက်ကို ကြိမ်ကွင်းထဲဝင်အောင်ချန်ပြီး စွပ်လိုက်ရသည်။
ယင်းကို "Line clear ဆွဲသည်။